Sellise pealkirjaga saade tuli täna mingilt vene kanalilt ja kuna vene kanalid teevad suunatud ja suunitlusega saateid, siis olid pildil isegi eestikeelsed subtiitrid all. Lisaks tuntud tegelastele - naljanina Lebedev, kuri narvakas Stalnuhhin ja saatejuht Tshaplõgin, osalesid saates tundmatu tädi ja kriminaal Zhuravljov,  kurikuulus pronksiöö tegelane. Jutt tiirles vene parteide saamatuse ümber Eesti poliitikas ilma teha ja Ansipi valitsust kirudes. Hoolimata oma kurjusest Eestimaa vastu, on Stalnuhhin siiani esitanud üsna arukaid sõnavõtte, aga nüüd, kuuldes teda raiumas, et praegune majandusolukord on tingitud Ansipi-nimelise buldooseri saatmisest Aljosha kallale ja ainult sellest, langes mu huvi tolle Che Guevara särki kandva tegelase vastu nullini. Lebedev ajas tavalist klounijuttu, aga seevastu Zhuravljovi nimeline  tegelane, kes minu mäletamist mööda isegi Europarlamenti kandideeris (kuidas ta seda peale pronksiöö sündmusi kajastavat videot küll teha söendas?), tegi märksa sõjakamat häält. Lõpuks jõudsid kõik osalised relvitukstegevale resümeele - kuna vene parteid on nõrgad, tuleb toetada Keskerakonda, sest kuigi me Savisaart nagu kah eriti ei armasta, on temal vähemalt abilinnapea venelane:D  Vaat selline valimisdebatt KOV valimiste eel.    Pildil segaduse valija err.ee kodukalt